--------------------------------------ς αστυνομων τον βασιλικον νομον εκ των ιδιων ανεθηκεν. [--- επισκοπειτωσαν και επικρεινετ]ω[σαν καθ α αν αυτοις φαινητα]ι δικαιον [ειναι. και εαν] μηδ ουτως πειθωνται [οι μεν] στρατηγοι ζημιωσαντες αυτους [τη]ι εκ του νομου ζημιαι παραδοτωσαν τωι πρακτορι πρασσειν. οι δε αστυνομοι εκδοσιν ποιησαμενοι της αποκαταστασεως του τοπου εις τα εξ αρχης εν ημεραις δεκα το διαφορον πραξαντες ημιολιον παρα των απειθουντων αποκαταστησατωσαν τοις μεν ηργολαβηκοσιν το επιβαλλον το δε λοιπον τοις ταμιαις. εαν δε μη ποιησωσιν οι αστυνομοι καθαπερ ο νομος προστασσει την μεν εκδοσιν ποιεισθωσαν οι στρατηγοι το δε διαφορον της εκδοσεως πραχθητωσαν οι αστυνομοι και εκτος αποτεινετωσαν ζημιας δραχμας εκατον. πραξατωσαν δε αυτους οι νομοφυλακες παραχρημα. κατα ταυτα δε γεινεσθω και επι των αλλων των απειθουντων. εστωσαν δε των κατα την χωραν οδων αι μεν λεωφοροι μη ελασσους το πλατος πηχων εικοσιν αι δε αλλαι μη ελασσους πηχων οκτω εαν μη τινες κατα τας γειτνιασεις ενεκεν της προς αλληλους διοδου ατραποις χρωνται. παρεχεσθωσαν δε καθαρας και πορευσιμους τας οδους [οι τ]α κτηματα κεκτημενοι παρα τας ο[δους και] την γειτνιασιν εως σταδιων [---- συνει]σφεροντες και συνεπισκευ[αζοντες. και] εαν απε[ιθωσιν εν]εχυραζετ[ωσαν αυτους οι ---] -------------------ωνη ---------------ωναλ ----------------ευμε --------------- τωι ----------------ενου ----------------υπα ---------------- αρ ----------------ιες -----------------υ ----------------παρ ---------------------------------ερα--- [---------- τους δ ε]κβεβλη[κοτας ------- οι αμφοδαρχα]ι αναγκα[ζετωσαν ανακαθαιρειν τον τ]οπον καθ α [ο νομος προστασσει. ει δε μ]η προσαγγελ[λετωσαν τοις αστυνομοις]. οι δε αστυνο[μοι εκδοτωσαν μετα του α]μφοδαρχου και [το γενομενον αναλωμα] πραξατωσαν [τους απειθουντας παραχρ]ημα και ζημι[ουτωσαν δραχμαις δεκα. ε]αν δε τις των αμ[φοδαρχων μη ποιησηι τι τ]ων προγεγραμμε[νων ζημιουσθω υπο τ]ων αστυνομων κα[θ εκαστον ατακτημα δ]ραχμαις εικοσιν. τα [δε αει γεινομενα δ]ιαφορα εκ των επιτι[μων αποδιδοσθω]σαν εκ μηνος εις μη[να τοις ταμιαις κ]αι υπαρχετω[σ]αν εαν [χρεια γεινηται] εις την ανακαθαρσ[ι]ν [των οδων ει]ς δε αλλο μηθεν μεταναφε[ρεσθω. τη]ς δε πραξεως και των αλλων [παντ]ων επιμε[λ]εισθωσαν οι αστυνομοι. [εα]ν δε τι μη ποιησωσιν ουτοι των γεγραμμενων ζημιουσθωσαν υπο των στρατηγων και του επι της πολεως καθ εκαστον ατακτημα δραχμαις πεντηκοντα και κατατασσεσθω και αυτη η ζημια εις τα προγεγραμμενα. χοος εαν τινες εν ταις οδοις χουν ορυσσωσιν η λιθους η πηλον ποιωσιν η πλινθους ελκωσιν η μετεωρους οχετους ποιωσιν κωλυετωσαν αυτους οι αμφοδαρχαι. εαν δε μη πειθωνται ε[σ]πανγελλετωσαν τοις αστυνομοις. ουτοι δε ζημιουτωσαν τον απειθουντα καθ εκαστον ατακτημα δραχμαις πεντε και αναγκαζετωσαν τα τε αλλα αποκαθισταναι εις τα εξ αρχης και τους οχετους κρυπτους ποιειν. εαν δε μηδ ουτω πειθαρχωσιν οι ιδιωται εκδοσιν ποιεισθωσαν εν ημεραις δεκα και το γενομενον αναλωμα πραξατωσαν παρα των απειθουντων ημιολιον. ομοιως δε και τους προυπαρχοντας οχετους επαναγκαζετωσαν κρυπτους ποιειν. εαν δε τι τουτων μη ποιησωσιν οι αστυνομοι αυτοι ενοχοι εστωσαν ταις ισαις ζημιαις. πραξεως εαν τινες μη αποδιδωσιν των κοινη ανακαθαρθεντων αμφοδων το γεινομενον μερος της εκδοσεως των κοπριων η των επιτιμων λαμβανετωσαν αυτων οι αμφοδαρχαι ενεχυρα και τιθεσθωσαν ενεχυρασιαν προς τους αστυνομους αυθημερον η τηι υστεραιαι και εαν μηθεις εξομοσηται τα ενεχυρασθεντα εν ημεραις πεντε πωλειτωσαν αυτα η εν φρατρηι η εν τηι αγορα πληθυουση συνπαροντων των αστυνομων και το μεν γεινομενον κομιζεσθωσαν --- απο--οσμ------ επισκοπειτωσα[ν κ]αι εαν φαινωντα[ι] αυτοις επισκευα[σι]μοι ειναι επισκευαζετωσαν οι κεκτημενοι. εαν δε τινες αυτων μη βουλωνται εκδοτωσαν οι αστυνομοι μετα του προαιρουμενου των βλαπτομενων. του δε γενομενο[υ α]ναλωματος πραξατωσαν παραχρημα παρα μεν του απειθουντος τα τρια μερη παρα δε του αλλου τα δυο και αποκα[τ]αστησατωσαν τοις ηργολαβηκοσι[ν]. των δε δεομενων επισκευης κοινω[ν] τοιχων η καταπεσοντων εαν μεν ολοις τοις τοιχοις ομοιως οι γειτονες χρωνται το ισον εισφ[ε]ρετωσαν εις την οικοδομιαν. εαν δε ο μεν προσοικη προς τωι τοιχωι ο δε υπα[ιθ]ρωι χρηται εισφερετωσαν εις τη[ν] οικοδομιαν ο μεν προσοικων τα δυο μερη ο δε υπαιθρω χρωμενος το τριτον. ομοιως δε αποτινετωσαν και εαν ο μεν υπερωιον οικημα προς αυτωι εχη ο [δ]ε απλουν. εστω δε περι μεν των κοινων τοιχων υπερ του καταφθειροντος προσκλησις προς τους αστυνομους και εαν φαινωνται ενοχοι οντες κρισει νικηθεντες αποτινετωσαν την βλαβην αυτων. μη εξουσια δε εστω επι τους κοινους τοιχους μητε εποικοδομειν μητε διορυσσειν μητε αλλο καταβλαπτειν μηθεν εαν μη πεισωσιν τ[ους] κυριους. οσοι δε τοιχοι προσχωροι οντες [β]λαπτουσιν τους ενοικουντας εαν βουλω[ν]ται αυτοις οι κυριοι υπαιθροις ουσιν τα προς τους γειτονας περιστασεις ποιειν μηθεν βλαπτοντες τους γειτονας μη κωλυε[σθωσα]ν πο[ι]ειν το πλατος μη πλειον πηχεως και στεγαζοντες αυτας παραχρημα γεισεσιν λιθινοις του εκτος τοιχου της περιστασεως οικοδομηθεντος ασφαλως εαν μη πετραι η ου τα γειση επιτεθησεται. μη ποιειτωσαν δε στεγα[ζον]τες υψηλοτερον το εδαφος του λοιπου υπαιθρου πλην οσον υδατι απορρουν. κυριοι δε εστωσαν των μεν περιστασεων οι ποιησαντες των δε επ αυτων τοπων οταν στεγασθωσιν οι γειτονες εις μηθεν χρωμενοι εξ ου καταβλαψουσιν τους αλλοτριους τοιχους. ποιειτωσαν δε τας εισοδους των περιστασεων εκ των ιδιων οικιων. εαν δε αδυνατον η κρεινοντος του αρχιτεκτονος μετα των αστυνομων διδοτωσαν οι γειτονες την εισοδον τοις εισπορευομενοις ενεκεν ανακαθαρσεως ομοιως δε και εαν πτωματος γενομενου επισκευης προσδεωνται. υπερ δε των κατ επηρεασμον εισπορευομενων επικρεινοντες οι αστυνομοι εαν καταλαμβανωσιν ζημιουτωσαν αυτον δραχμαις πεντε. μηθεις δε προς αλλοτριωι η κοινωι τοιχωι μητε ορυγματα ποιειτω μητε πιθακνας ιστατωι μητε φυτευετωι μητε αλλο ποιειτωι μηθεν εξ ου καταβλαψει τον τοιχον. ει δε μη εαν ενκαλη ο κυριος οι αστυνομοι επισκοπειτωσαν και επικρεινετωσαν καθ α αν αυτοις φαινηται δικαιον ειναι. και οσοι δ αν τοιχοι των αλλοτριων οικιων μελλοντες καταπειπτειν προφ[ηναν]των των γειτονων την βλαβην ---------- ρα γεινομε[ν]η επι---ας------ [-------------- αναγ]καζετωσαν εκκαθαιρειν τους υπονομους. κρηνων περι των εν τηι πολει και τοις προαστιοις κρηνων επιμελες γεινεσθω τοις αστυνομοις οπως καθαραι τε ωσιν και οι εις αυτας υπονομοι εισαγοντες και εξαγοντες το [υ]δωρ ευρους υπαρχωσιν. εαν δε τινες επισκ[ε]υης προσδεωνται προσαγγελλετωσαν τοις στρατηγοις και τωι επι των ιερων προσοδων οπως δια τουτων γεινωνται αι εκδοσεις. μηθενι δε εξουσια εστω επι των δημοσιων κρηνων μητε κτηνος ποτιζειν μητε ιματια πλυνειν μητε σκευος μητε αλλο απλως μηθεν. ο δε τουτων τι ποιησας εαν μεν ελευθερος η των τε κτηνων και ιματιων και των σκευων στερεισθω και αυτος ζημιουσθω δραχμαις πεντηκοντα εαν δε οικετης εαν μεν μετα της του κυριου γνωμης ποιηση τι τουτων ομοιως στερεσθω και αυτος μαστιγουσθω εν τωι κυφωνι πληγαις πεντηκοντα εαν δε ανευ της του κυριου γνωμης ων μεν αν εχη στερεσθω μαστειγωθεις δε εν τωι κυφωνι πληγαις εκατον δεδεσθω εν τωι ξυλωι ημερας δεκα και οταν αφειηται αφειεσθω μαστειγωθεις μη ελασσοσιν πληγαις πεντηκοντα. εστω δε των αλλων τωι βουλομενωι επιληψις των κακουργουντων περι τας κρηνας και ο αναγαγων η ανενεγκας επι τους αστυνομους τα ληφθεντα μεριζεσθω του γεινομενου εξ αυτων διαφορου το ημισυ τα δε λοιπα κατατασσεσθω εις την επισκευην του των νυμφων ιερου. φρεατων οι καθεσταμενοι αστυνομοι τας υπαρχουσας εν ταις οικιαις δεξαμεν[α]ς αναγραφομενοι εν τωι πανθειωι μηνι τιθεσθωσαν την γραφην προς τους στρατηγους και επιμελεισθωσαν ινα οι κυριοι στεγνας παρεχωνται και μηδεμια των προυπαρχουσων ενχωννυηται. ει δε μη τους τουτων τι ποιουντας ζημιωσαντες καθ εκαστην δεξαμενην δραχμαις εκατον πραξατωσαν [και ανα]γκαζετωσαν εκκαθαραι. και ει τινες δε προτερον ενκεχωσμεναι εισιν παρανγελλετωσαν τοις κυριοις οπως εκκαθαιρωσιν εν μησιν οκτωι. εαν δε μη ποιησωσι πραξαντες και τουτους την αυτην ζημιαν επαναγκαζετωσαν εκκαθαιρειν. τα δε γεινομενα διαφορα των ζημιων αποδιδοσθωσαν εκ μηνος εις μηνα τοις ταμιαις και υπαρχετωσαν εις την ανακαθαρσιν και κατασκευην των δεξαμενων εις δε αλλο μηθεν μεταφερεσθω. οσοι δ αν φρεατα κεκτημενοι μη π[οιου]ντες στεγνα βλαπτωσιν τους γειτονας ε[πανα]γκαζετωσαν αυτους οι αστυνομοι ζημ[ιουντες] και εαν τινες δια ταυτα γεινωνται καταδικ[αι πρα]ξαντες οι αστυνομοι αποδοτωσαν τοις β[λα]πτομενοις. οσοι δ αν των αστυνομων μη θωνται την εφ εαυτων γραφην των φρεατων εις το αρχειον η μη ποιησωσιν καθ α ο νομος προστασσει πραξατωσαν αυτους οι νομοφυλακες δραχμας εκατον και καταταξατωσαν εις τας αυτας προσοδους. αφεδρωνων οι αστυνομοι επιμελειαν ποιεισθωσαν των τε δημοσιων αφεδρ[ων]ων και των εξ αυτων υπονομων και [οσοι αν μη] στεγνοι υπαρχωσιν και των τ- ------------ αυτοις ----σ------ηργ ---.
Mys. — Pergamon — 2nd c. BC (bef. 133 BC) — OGIS 483; Klaffenbach, Abh.Berlin 1953,6 [1954] — *SEG 13.521
 2nd c. BC (bef. 133 BC) 